
Ehitusloa ning kirjalike nõusolekute väljastamine
või väljastamisest keeldumine
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekus Varsakabja tn 14 kinnistu omanikult ehitusloa ning kirjalike nõusolekute taotlused aiamaja, majandushoone, kasvuhoone, kuuri ning piirdeaia püstitamiseks koos kooskõlastatud ehitusprojekti ja riigilõivu maksekorraldustega.
Ehitusprojekti seletuskirja tuleohutuse peatükis on kirjas, et „väline tulekustutusvesi on planeeritud  veehoidlast (koos veevõtu kohtadega) vastavalt ettenähtud Metsaonnid AÜ aiandusühistu detailplaneeringuga.“

Majandus- ja kommunikatsiooniministri määruse 25.09.2010 a nr 67 „Nõuded ehitusprojektile“ §25 lõike 1 punkti 5 kohaselt esitatakse ehitusloa taotlemisel ehitusprojekti tuleohutuse osas koos muude nõutud andmetega vähemalt asendiplaan ja situatsiooniskeem koos nii projekteeritavate, kui ka tuleohutust mõjutavate olemasolevate ehitiste, üldkasutatavate teede ja tuletõrje veevõtukohtade äranäitamisega. 

Varsakabja tn 14 kinnistule aiamaja ning kõrvalhoonete püstitamise ehitusprojekti on lisatud situatsiooniskeem, millel tuletõrje veevõtukoht on märkimata. 

Varsakabja tn 14  kinnistu vastavalt  Narva Linnavalitsuse 22.01.1998 korraldusele nr 75-k „AÜ Metsaonni piiride ja pindala kinnitamine“ kuulub täpsustatud AÜ Metsaonnid üldpindala koosseisu.

Ehitusloa menetluse käigus selgus, et AÜ Metsaonnid  territooriumil nõutud tuletõrje veevõtukoht puudub. Mais 2010 AÜ Metsaonnid esimees oma vastuses ehitusjärelevalve ja hoonete osakonna päringule teatas, et AÜ Metsaonnid territooriumil tuletõrje veevõtukoht puudub, kuid tema arvamusel tulekahju korral aasta ringselt tule kustutamiseks võib vett kasutada juurdevoolu kanalist, mis ka talvel ei külmu. 
Nõuded tuletõrje veevõtukohale on sätestatud tuleohutuse seaduse §24. 

Juurdevoolukanali kaldal puudub rajatud tuletõrje veevõtukoht, mis vastab tuleohutuse seaduses sätestatud nõuetele.
AÜ Metsaonnid on asutatud eelmise sajandi 60-ndate aastate alguses, umbes 50 aasta jooksul on AÜ Metsaonnid territooriumil ehitatud ja kasutatud nii aiamaju kui ka teisi majandusehitisi.    

Geodeesia ja maakorralduse osakonna andmetel AÜ Metsaonnid territooriumil on 189 aianduskrunti. Tänaseks AÜ Metsaonnid  üldmaa ja teed on erastamata ning aiandusühistu avaldus teede ja üldmaa erastamiseks on esitamata, ehk Narva Linnavalitsuse 22.01.1998 korraldusega nr 75-k määratud teed ja üldmaa on reformimata riigimaa.

Tulenevalt ülaltoodust võib Varsakabja tn 14 kinnistule aiamaja ning kõrvalhoonete püstitamise ehitusprojekti hinnata, kui mittevastavaks kehtivatele Majandus- ja kommunikatsiooniministri määruse nr 67 §25 lõike 1 punktis 5 nõuetele ning ehitusseaduse §24 lõike 1 punkti 1 alusel keelduda ehitusloa väljastamisest.

Varsakabja tn 14 kinnistule aiamaja ning kõrvalhoonete püstitamise ehitusprojekti raames tuletõrje veevõtukoha puudumise probleemi lahendada ei ole võimalik, kuna tuletõrje veevõtukoha projekteerimine ja ehitamine AÜ Metsaonnid territooriumil ei ole Varsakabja tn 17 kinnistu omaniku kohustus.

Kuna antud küsimus ei ole üheselt võetav, siis kasutades kaalutlusõigust tuleb valida kahest otsusest (ehituslubade andmine ja ehituslubade andmisest keeldumine) üks.
2.    ÕIGUSLIKUD ALUSED

2.1. Kohaliku omavalitsuse korralduse seaduse §30 lõike 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Haldusmenetluse §4 lõike 1 kohaselt kaalutlusõigus (diskretsioon) on haldusorganile seadusega antud volitus kaaluda otsustuse tegemist või valida erinevate otsustuste vahel.
2.3. Ehitusseaduse §23 lõike 1 kohaselt ehitusloa väljastab ja tunnistab kehtetuks kohalik    

       omavalitsus.
2.4. Vastavalt ehitusseaduse §16 lõikele 1 kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2; 
2.5. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.

2.6. Narva Linnavolikogu 29. mai 2003. a määrus nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine".
3. OTSUS

3.1.Väljastada ehitusluba  Varsakabja tn 14 majandushoone püstitamiseks.
3.2. Väljastada kirjalikud nõusolekud Varsakabja tn 14  aiamaja, kuuri, piirdeaia, kasvuhoone püstitamiseks 
3. ALTERNATIIVOTSUS

3.1.Keelduda ehitusloa väljastamisest Varsakabja tn 14 majandushoone püstitamiseks.

3.2. Keelduda kirjalike nõusolekute väljastamisest Varsakabja tn 14  aiamaja, kuuri, piirdeaia, kasvuhoone püstitamiseks. 
4. RAKENDUSSÄTTED

4.1. Korraldus jõustub seadusega ettenähtud korras;

4.2. Korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

